ভাস্কর মাহাবুব জামাল শামীম যশোর চারুপীঠের অন্যতম প্রতিষ্ঠাতা এবং পহেলা বৈশাখের মঙ্গল শোভাযাত্রার উদ্গাতা। তিনি মানবদেহের গড়নকে অনুভূমিকভাবে তুলে ধরে ভাস্কর্যে নতুন মাত্রা যোগ করেছেন। সেলিম আহমেদ এখন সুপরিচিত অভিনেতা, নাট্যকার, মডেল ও প্রচ্ছদশিল্পী। তিনি রাজধানীর ট্রাফিক সিগন্যালে বোরখাপরা এক নারীর ছবি এঁকেছেন। রুবিনা মডেল ও ইন্টেরিয়র ডিজাইনার। সম্প্রতি তাঁর একটি একক প্রদর্শনী হয়েছে। প্রাচ্যদেশের অঙ্কন পদ্ধতিতে তিনি এঁকেছেন দুটি নারী-অবয়ব।